ไปรษณีย์ไทย ส่งต่อความสุขคนไทย จัดของขวัญพิเศษพร้อมส่วนลดค่าบริการขนส่งทั้งในและต่างประเทศต้อนรับเทศกาลปีใหม่
นายดนันท์ สุภัทรพันธุ์ กรรมการผู้จัดการใหญ่ บริษัท ไปรษณีย์ไทย จำกัด เปิดเผยว่า ได้จัดกิจกรรม Unbox Happiness ส่งสุขล้นกล่อง...ใกล้ไกลก็ไปถึง ส่งต่อความสุขต้อนรับเทศกาลส่งท้ายปีเก่าต้อนรับปีใหม่ รับการเปิดประเทศเพื่อฟื้นฟูเศรษฐกิจจัดบริการส่งไปรษณีย์ในประเทศและระหว่างประเทศรองรับทั้งประชาชน ธุรกิจ e-Commerce ร่วมถึงตลาดออนไลน์โซอี้ Digital Shortcut ขยายตลาดส่งออกโดยใช้ศักยภาพเครือข่ายที่ทำการไปรษณีย์กว่า 1,400 แห่งทั่วประเทศ ประกอบด้วย กิจกรรมพิเศษ อาทิ ส่งไปรษณีย์รับส่วนลดร้อยละ 5 ช่วงเทศกาลปีใหม่ลดสูงสุด 50 บาท สำหรับซื้อสินค้า Thailandpostmartส่วนธุรกิจ eCommerce ค่าจัดส่งสินค้าร้านค้าในแพลตฟอร์ม Line Shopping เริ่มต้น 19 บาทต่อชิ้น มีส่วนลด EMS ในประเทศ 5 บาททุกชิ้นไม่มีขั้นต่ำ ส่วนลดบริการสำหรับขนส่งสินค้าควบคุมอุณหภูมิแบบด่วนเมื่อฝากส่งจากพื้นที่ต่างจังหวัด สิทธิรับเงินคืน รวมถึงส่วนลดค่าจัดส่งผลไม้ด้วยบริการ EMS ในประเทศสำหรับเกษตรกรที่ขึ้นทะเบียนของสำนักงานสภาเกษตรแห่งชาติร้อยละ 10 นอกจากนี้ยังจัดสินค้าชุดพิเศษ New Year Gift Set 2022 จำนวน 9 เซตๆ ละ 50 ชุด ราคาเริ่มต้น 195 บาท สามารถเลือกหาเป็นของขวัญส่งให้กันช่วงเทศกาลปีใหม่ผ่านเว็บไซต์ ไปรษณีย์ไทยโดยตลอดเดือนธันวาคมนี้จัดส่งฟรีถึงบ้าน